Pitt pott nøtt

Pitt Pott Nøtt skulle ut og gå,
men han hadde ingen bukse på.
Så tok mor et rutet skjørt,
og sydde bukse til Pitt Pott Nøtt.

Pitt Pott Nøtt likte ikke buksa si,
med slike striper og ruter i.
Så tok mor hans et pølseskinn,
og sydde bukse til gutten sin.

Pitt Pott Nøtt tok sitt pølseskinn,
og stakk begge bena inn.
Men da han trakk det på – så akk,
hele pølseskinnet sprakk.

Pitt Pott Nøtt skulle ut og gå,
men han hadde ingen bukse på.
Mor hans hadde ikke råd til fler,
og Pitt Pott Nøtt fikk ingen bukse mer.